ddrg/super_eurlex huggingface dataset:
Úradný vestník L 077 , 31/03/1993 S. 0007 - 0007

Fínske špeciálne vydanie: Kapitola 3 Zväzok 48 S. 0263

Švédske špeciálne vydanie: Kapitola 3 Zväzok 48 S. 0263



Nariadenie Rady (EHS) č. 741/93 zo 17. marca 1993 o uplatňovaní spoločných intervenčných cien pre olivový olej v Portugalsku RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jej článok 234 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže pre úspešnosť jednotného trhu je žiaduce odstrániť obchodné bariéry nielen medzi členskými štátmi spoločenstva ustanoveného 31. decembra 1985, ale aj, ak je to možné, medzi týmito členskými štátmi a novými členskými štátmi; keďže podľa zmluvy o pristúpení by sa postupne malo dosiahnuť vyrovnanie sa portugalskej ceny olivového oleja s cenou v spoločenstve v období do začiatku hospodárskeho roka 1995/96; keďže sa do tejto doby po pristúpení využívajú vyrovnávacie podpory v obchodovaní medzi týmito krajinami a ostatnými členskými štátmi; keďže, však vzhľadom na opätovné vyrovnanie podľa nariadenia Rady (EHS) č. 2047/92 z 30. júna 1992, ktoré stanovujeceny, podporu a percentuálne sadzby podpory v oblasti olivového oleja pre hospodársky rok 1992/93 [2], PRIJALA TOTO NARIADENIE: Článok 1 Spoločná intervenčná cena pre olivový olej je platná v Portugalsku. Článok 2 Prechodné opatrenia potrebné na zabezpečenie plynulého prechodu z opatrení určených v článku 290 zmluvy o pristúpení na opatrenia tohto nariadenia, najmä na prevenciu a odchýlky v bežnom obchode medzi Portugalskom a ostatnými členskými štátmi, sa prijmú v súlade s postupom stanoveným v článku 38 nariadenia (EHS) č. 136/66/EHS [3]. Článok 3 Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. marca 1993 Za Radu predseda B. Westh [1] Ú. v. ES C 21, 25.1.1993. [2] Ú. v. ES L 215, 30.7.1992, s. 3. [3] Ú. v. ES 172, 30.9.1966, s. 3025. Nariadenie naposledy zmenené a doplnené nariadením (EHS) č. 2046/92 (Ú. v. ES L 215, 30.7.1992, s. 1). --------------------------------------------------
Úradný vestník L 163 , 06/07/1993 S. 0022 - 0022

Fínske špeciálne vydanie: Kapitola 3 Zväzok 50 S. 0228

Švédske špeciálne vydanie: Kapitola 3 Zväzok 50 S. 0228



Nariadenie Komisie (EHS) č. 1793/93 z 30. júna 1993 stanovujúce určujúcu skutočnosť pre poľnohospodárske prevodné sadzby používané v sektore chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3813/92 z 28. decembra 1992 o zúčtovacej jednotke a prevodnej sadzbe uplatňovaných na účely spoločnej poľnohospodárskej politiky [1] a najmä jeho článok 6 (2), keďže podpora, ktorú zavádza článok 12 nariadenia Rady (EHS) č. 1696/71 z 26. júla 1971 o spoločnej organizácii trhu s chmeľom [2], naposledy zmeneného a doplneného v nariadení (EHS) č. 3124/92 [3], sa môže poskytovať vo vzťahu ku chmeľovým produktom v spoločenstve; keďže nie je hospodársky rok pre chmeľ; keďže sa z toho dôvodu musí poskytnúť výnimka z článku 11 (1) nariadenia Komisie (EHS) č. 1068/93 z 30. apríla 1993 o podrobných pravidlách pre stanovovanie a uplatňovanie poľnohospodárskych prevodných sadzieb [4]; keďže nariadenie Komisie (EHS) č. 2540/75 zo 6. októbra 1975 definujúce prípad, keď sa výplata podpory pestovateľom chmeľu stáva splatnou [5], stanovuje určujúcu skutočnosť pre poľnohospodárska prevodná sadzba, ktorý sa má použiť na výplatu podpory, ako dátum prijatia nariadenia stanovujúceho čiastku podpory pestovateľom so zreteľom na úrodu v predošlom roku; keďže dátum určujúci skutočnosť pre poľnohospodársku prevodnú sadzbu, týkajúci sa podpory pestovateľom chmeľu bude 1. júl roku, v ktorom nadobudne účinnosť nariadenie Rady stanovujúce čiastku podpory; keďže sa z toho dôvodu nariadenie (EHS) č. 2540/75 musí zrušiť; keďže opatrenia stanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Poľnohospodárska prevodná sadzba, ktorá sa má uplatňovať na účely podpory stanovenej v článku 12 nariadenia EHS 1696/71, bude sadzba s účinnosťou od 1. júla roku, v ktorom nadobudne účinnosť nariadenie stanovujúce čiastku podpory pestovateľom. Článok 2 Nariadenie (EHS) č. 2540/75 sa týmto ruší. Článok 3 Toto nariadenie nadobudne účinnosť siedmy deň od jeho zverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo vykonateľné vo všetkých členských štátoch. V Bruseli 30. júna 1993 Za Komisiu René Steichen člen Komisie [1] Ú. v. ES L 387, 31.12.1992, s. 1. [2] Ú. v. ES L 175, 4.8.1971, s. 1. [3] Ú. v. ES L 313, 30.10.1992, s. 1. [4] Ú. v. ES L 108, 1.5.1993, s. 106. [5] Ú. v. ES L 259, 7.10.1975, s. 9. --------------------------------------------------
Úradný vestník L 136 , 05/06/1993 S. 0020 - 0020

Fínske špeciálne vydanie: Kapitola 3 Zväzok 49 S. 0241

Švédske špeciálne vydanie: Kapitola 3 Zväzok 49 S. 0241



Nariadenie Komisie (EHS) č. 1380/93 zo 4. júna 1993 týkajúce sa zrušenia ciel a pevných zložiek v obchode medzi Portugalskom a zvyškom spoločenstva a uplatnenia ciel Spoločného colného sadzobníka zo strany Portugalska v obchode s tretími krajinami od 1. apríla 1993 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho článok 75 ods. 4 a článok 243 ods. 4, keďže Akt o pristúpení ustanovuje možnosť zrušenia ciel a iných zložiek na poľnohospodárske výrobky, s ktorými sa obchoduje medzi Portugalskom a Spoločenstvom desiatich; keďže dané ustanovenia umožňujú, aby portugalské clá sa rýchlo vyrovnali Spoločnému colnému sadzobníku; keďže podľa nariadenia Rady (EHS) č. 3792/85 z 20. decembra 1985 ustanovujúceho úpravy uplatňujúce sa na trh s poľnohospodárskymi výrobkami medzi Španielskom a Portugalskom [1], naposledy zmenenom a doplnenom nariadením Komisie (EHS) č. 3296/88 [2], ustanovenia článku 75 ods. 4 a článku 243 ods. 4 Aktu o pristúpení sa rovnako uplatňujú na clá týkajúce sa trhu medzi Španielskom a Portugalskom; keďže Portugalsko a Španielsko podali žiadosť v tejto záležitosti; keďže dosiahnutie jednotného trhu vyžaduje odstránenie všetkých bariér obchodu, nielen medzi členskými štátmi spoločenstva, ako sa to stanovilo 31. decembra 1985, ale aj medzi týmito členskými štátmi a Španielskom a Portugalskom ako aj medzi týmito dvoma krajinami; keďže opatrenia ustanovené v tomto nariadení sú v súlade so stanoviskom všetkých zainteresovaných riadiacich výborov, PRIJALA TOTO NARIADENIE: Článok 1 1. Od 1. apríla 1993: a) Portugalsko zruší v obchode so zvyškom spoločenstva na výrobky podliehajúce spoločnej organizácii trhu: - clá, - pevné zložky určené na zabezpečenie ochrany spracovateľského priemyslu; b) Španielsko zruší clá v obchode s Portugalskom na výrobky podliehajúce spoločnej organizácii obchodu; c) clá uplatňované zo strany zvyšku spoločenstva na dovozy z Portugalska sa zrušia. 2. Od 1. apríla 1993 bude Portugalsko uplatňovať vo svojom obchode s nečlenskými krajinami clá, ktoré uplatňuje zvyšok spoločenstva. Ustanovenia predchádzajúceho pododseku sa však budú uplatňovať od nadobudnutia účinnosti súčasného nariadenia len na výrobky spadajúce pod kód KN ex12081000, 15151100, 15151910 a ex09011200, na ktoré Portugalsko uplatňovalo pred 1. aprílom 1993 nižšie clá ako boli clá uplatňované zvyškom spoločenstva. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. apríla 1993 zohľadňujúc ustanovenia článku 1 ods. 2, druhá podzarážka. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4 júna 1993 Za Komisiu René Steichen člen Komisie [1] Ú. v. ES L 367, 31.12.1985, s. 7. [2] Ú. v. ES L 293, 27.10.1988, s. 7. --------------------------------------------------
Úradný vestník L 075 , 30/03/1993 S. 0007 - 0008

Fínske špeciálne vydanie: Kapitola 2 Zväzok 9 S. 0019

Švédske špeciálne vydanie: Kapitola 2 Zväzok 9 S. 0019



Nariadenie Komisie (EHS) č. 731/93 z 26. marca 1993 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku v znení nariadenia (EHS) č. 558/93 [2], najmä na jeho článok 9, keďže kvôli zabezpečeniu jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie a ktorá je ustanovená osobitnými ustanoveniami spoločenstva, s cieľom uplatňovať tarifné alebo iné opatrenia vzťahujúce sa na obchod s tovarom; keďže podľa uvedených všeobecných pravidiel sa musí tovar uvedený v prvom stĺpci tabuľky v prílohe k tomuto nariadeniu zatriediť do príslušných kódov KN uvedených v druhom stĺpci na základe dôvodov uvedených v treťom stĺpci; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar uvedený v prvom stĺpci tabuľky uvedenej v prílohe sa týmto zatrieďuje v rámci kombinovanej nomenklatúry do príslušných kódov KN uvedených v druhom stĺpci tejto tabuľky. Článok 2 Toto nariadenie nadobúda účinnosť dvadsiaty prvý deň od uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. marca 1993 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 58, 11.3.1993, s. 50. -------------------------------------------------- PRÍLOHA Opis tovaru | Zatriedenie Kód KN | Dôvody | (1) | (2) | (3) | Annelida (polychaetes), obecne známe ako dážďovky, vyskytujúce sa v morských pobrežných biotopoch a niekedy známe ako "morské červy", všeobecne používané ako rybárska návnada (pozri Corrigendum). | 01060099 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry 1 a 6 a znením kódov KN 0106, 010600 a 01060090. Tieto živočíchy sa nepovažujú za vodné bezstavovce v zmysle položky KN 0307. | --------------------------------------------------
Úradný vestník L 176 , 20/07/1993 S. 0023 - 0023



Nariadenie Komisie (EHS) č. 1943/93 zo 16. júla 1993, o otázke dovozných dokladov pre konzervy z určitých druhov tuniakov s pôvodom v niektorých tretích krajinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3759/92 zo 17. decembra 1992 o spoločnej organizácii trhu s produktmi rybolovu a výrobkami akvakultúry [1], naposledy zmenené a doplnené nariadením (EHS) č. 697/93 [2], najmä na jeho článok 21 ods. 5, keďže nariadením Komisie (EHS) č. 1792/93 [3] sa novým dovozcom uvedeným v článku 3 ods. 1 písm. b) nariadenia Komisie (EHS) č. 3900/92 [4] udelilo právo doviezť 210 ton konzerv z určitých druhov tuniakov; keďže z dôvodu tohto malého množstva a v prípade, že množstvo, o ktoré bola podaná žiadosť, presahuje dostupné množstvo, Komisia vyberie zo žiadostí predložených v ten deň žrebovaním; keďže dovozné doklady, o ktoré žiadali noví dovozcovia 13. júla 1993, sa vzťahujú na množstvo 4980 ton; keďže 15. júla 1993 Komisia vybrala z uvedených žiadostí žrebovaním; keďže vydávanie dovozných dokladov zo strany členských štátov pre nasledujúce žiadosti by sa malo pozastaviť, PRIJALA TOTO NARIADENIE: Článok 1 Pre žiadosti predložené 13. júla 1993 podľa článku 3 ods. 1 písm. b) nariadenia (EHS) č. 3900/92 sa dovozné doklady pre konzervované tuniaky druhu Tunnus, skipjack alebo bonito (Euthynnus pelamis) a ostatných druhov rodu Euthynnus patriacich pod číselné znaky KN ex16041411, ex16041419, ex16041930 a ex16042070 s pôvodom v tretích krajinách uvedených v článku 1 ods. 1 nariadenia (EHS) č. 3900/92 prideľujú takto: (tony) | Príjemca | Poskytnuté množstvo | Matrico Belgium | 15 | Becker, Ernst | 15 | Bioreform Ltd | 15 | Campione & Farnetani GmbH | 15 | Hofka Warenhandelsgesellschaft mbH | 15 | Kaiser`s Kaffee-Geschäft AG | 15 | Lohmann Vertriebsgesellschaft mbH | 15 | Merkur Delta Intern. Patenreederei | 15 | Rickertsen Getränke Vertrieb GmbH & Co. KG | 15 | Rickertsen, Georg & Jürgen (GmbH & Co.) | 15 | Schaub, H. Friedrich & Co. | 15 | Wolf Handelsgesellschaft mbH | 15 | Photocopying Equipment & Rentals (SE) Ltd | 15 | W. H. Frost Ltd | 15 | Článok 2 Vydávanie dovozných dokladov pre konzervované tuniaky rodu Thunnus, skipjack alebo bonito (Euthynnus pelamis) a ostatné druhy rodu Euthynnus patriace pod číselné znaky KN ex16041411, ex16041419, ex16041930 a ex16042070 s pôvodom v tretích krajinách uvedených v článku 1 ods. 1 nariadenia (EHS) č. 3900/92 sa pozastavuje pre žiadosti, ktoré boli predložené od 14. júla 1993 podľa článku 3 ods. 1 písm. b) uvedeného nariadenia. Článok 3 Toto nariadenie nadobúda účinnosť 20. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. júla 1993 Za Komisiu Yannis Paleokrassas člen Komisie [1] Ú. v. ES L 388, 31.12.1992, s. 1. [2] Ú. v. ES L 76, 30.3.1993, s. 12. [3] Ú. v. ES L 163, 6.7.1993, s. 21. [4] Ú. v. ES L 392, 31.12.1992, s. 26. --------------------------------------------------
Úradný vestník L 064 , 08/03/1994 S. 0001 - 0001

Fínske špeciálne vydanie: Kapitola 11 Zväzok 29 S. 0108

Švédske špeciálne vydanie: Kapitola 11 Zväzok 29 S. 0108



Nariadenie Rady (ES) č. 500/94 z 21. februára 1994 o uzavretí protokolu o dočasnom uplatňovaní Dohody o založení Medzinárodného vedeckého a technologického centra RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 235 v súvislosti s článkom 228 odsek 2, prvá veta, a odsek 3, prvý pododsek, so zreteľom na návrh Komisie, so zreteľom na stanovisko Európskeho parlamentu, [1] keďže uzavretie protokolu Európskym spoločenstvom bude až do vstupu Dohody o založení Medzinárodného vedeckého a technologického centra podpísanej 27. novembra 1992 do platnosti pomáhať pri dosahovaní cieľov spoločenstva; keďže zmluva nestanovuje pre prijatie tohto nariadenia právomoci iné než právomoci uvedené v článku 235, PRIJALA TOTO NARIADENIE: Článok 1 Protokol o dočasnom uplatňovaní Dohody o založení Medzinárodného vedeckého a technologického centra sa týmto schvaľuje v mene spoločenstva. Znenie protokolu je pripojené k tomuto nariadeniu. Článok 2 Predseda Rady uskutoční v mene Európskeho spoločenstva oznámenie stanovené v článku 1 protokolu. Článok 3 Uplatňujú sa články 3 a 4 nariadenia (EHS) č. 3955/92. [2] Článok 4 Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. februára 1994 Za Radu predseda Th. Pangalos [1] Ú. v. ES C 61, 28.2.1994. [2] Ú. v. ES L 409, 31.12.1992, s. 1. --------------------------------------------------
Úradný vestník L 090 , 07/04/1994 S. 0013 - 0013

Fínske špeciálne vydanie: Kapitola 3 Zväzok 56 S. 0259

Švédske špeciálne vydanie: Kapitola 3 Zväzok 56 S. 0259



Nariadenie Komisie (ES) č. 763/94 zo 6. apríla 1994, ktorým sa mení a dopĺňa nariadenie (EHS) č. 2730/81 obsahujúce zoznam útvarov v nečlenských dovážajúcich krajinách, ktoré sú oprávnené vyhlásiť výberové konanie na mlieko a mliečne výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 230/94 [2], najmä na jeho články 13 (3) a 17 (4), keďže nariadenie Komisie (EHS) č. 2730/81 [3], naposledy zmenené a doplnené nariadením (EHS) č. 3793/88 [4], uviedlo zoznam útvarov v nečlenských dovážajúcich krajinách, ktoré sú oprávnené vyhlásiť výberové konanie na mlieko a mliečne výrobky; keďže na základe najnovších informácií dostupných Komisii o obchodných postupoch, ktoré používajú príslušné krajiny dovozu, a oficiálny charakter príslušných organizácií, je potrebné zmeniť a doplniť nariadenie (EHS) č. 2730/81; keďže opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam vyhlasujúcich organizácií mení a dopĺňa takto: V prípade dovážajúcej krajiny Alžírsko sa tri nasledujúce vyhlasujúce agentúry: "Office régional du lait et des produits laitiers du centre (ORLAC), 1, Place Slimane Hmdadouchi, Hussein Dey, Alger. Office régional du lait et des produits laitiers de l'Est (Orelait), Annaba, route d'El Hadjar, Algérie. Office régional du lait et des produits laitiers de l'Ouest (Orolait). 87, avenue de l'Anp. Es Senia/Oran, Algérie." nahrádzajú nasledujúcou organizáciou: "Groupement d'intérêt Commun des Offices du Lait Orelait-Orlac-Orolait, 1, Place Slimane Hmdadouchi, Hussein Dey, Alger." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. apríla 1994 Za Komisiu René Steichen člen Komisie [1] Ú. v. ES L 148, 28.6.1968, s. 13. [2] Ú. v. ES L 30, 3.2.1994, s. 1. [3] Ú. v. ES L 272, 26.9.1981, s. 25. [4] Ú. v. ES L 334, 6.12.1988, s. 14. --------------------------------------------------
Úradný vestník L 092 , 09/04/1994 S. 0013 - 0013

Fínske špeciálne vydanie: Kapitola 7 Zväzok 5 S. 0152

Švédske špeciálne vydanie: Kapitola 7 Zväzok 5 S. 0152



Nariadenie Komisie (ES) č. 792/94 z 8. apríla 1994, ktorým sa stanovujú podrobné pravidlá na uplatňovanie nariadenia Rady (EHS) č. 3118/93 na podniky, ktoré vykonávajú cestnú nákladnú dopravu na vlastný účet KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3118/93 z 25. októbra 1993, ktorým sa stanovujú podmienky, za ktorých sú dopravcovia, ktorí nemajú bydlisko/sídlo v určitom členskom štáte, oprávnení vykonávať vnútroštátnu nákladnú cestnú dopravu v tomto štáte [1] a najmä na jeho článok 1 ods. 4, keďže oprávnenia na kabotáž by mali byť vydané podnikom, ktoré sú oprávnené vykonávať cestnú nákladnú dopravuna vlastný účet ako aj podnikom, ktoré môžu vykonávať cestnú dopravu v prenájme alebo za úhradu; keďže hostiteľský členský štát by mal považovať kabotážne oprávnenie za dostatočný dôkaz toho, že podnik je oprávnený vykonávať cestnú nákladnú dopravu na vlastný účet v súlade s bodom 4 prílohy k prvej smernici Rady z 23. júla 1962 o stanovení spoločných pravidiel pre určité typy prepravy tovaru cestnou dopravou [2], naposledy zmenenej a doplnenej nariadením (EHS) č. 881/92 [3]; keďže všetky podmienky na vydanie a použitie kabotážnych oprávnení, ako boli stanovené nariadením (EHS) č. 3118/93, sa platia na cestnú nákladnú dopravu na vlastný účet; keďže toto nariadenie by sa malo uplatňovať od 1. januára 1994, aby pokrylo kabotážne prepravy na vlastný účet už vykonávané podľa nariadenia (EHS) č. 3118/93, PRIJALA TOTO NARIADENIE: Článok 1 Podniky oprávnené vykonávať cestnú nákladnú dopravu na vlastný účet v členskom štáte, kde sú usadené v súlade s právnymi predpismi tohto členského štátu sú oprávnené obdržať kabotážne povolenie uvedené v článku 2 nariadenia (EHS) č. 3118/93 za tých istých podmienok ako podniky, ktoré vykonávajú cestnú nákladnú dopravu v prenájme alebo za úhradu. Článok 2 Orgány hostiteľského štátu považujú kabotážne povolenia za dostatočný dôkaz toho, že podnik má povolenie vykonávať cestnú nákladnú dopravu na vlastný účet ako je uvedené v bode 4 prílohy k prvej smernici. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1994. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. apríla 1994 Za Komisi Abel Matutes člen Komise [1] Ú. v. ES L 279, 12.11.1993, s. 1. [2] Ú. v. ES 70, 6.8.1962, s. 2005/62. [3] Ú. v. ES L 95, 9.4.1992, s. 1. --------------------------------------------------
Úradný vestník L 138 , 02/06/1994 S. 0007 - 0008

Fínske špeciálne vydanie: Kapitola 3 Zväzok 57 S. 0218

Švédske špeciálne vydanie: Kapitola 3 Zväzok 57 S. 0218



Nariadenie Komisie (ES) č. 1267/94 z 1. júna 1994, ktorým sa uplatňujú dohody medzi Európskou úniou a tretími krajinami o vzájomnom uznaní určitých liehovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1576/89 z 29. mája 1989, ktorým sa stanovujú všeobecné pravidlá pre definovanie, opis a prezentáciu liehovín [1], naposledy zmenené a doplnené v nariadení (EHS) č. 3280/92 [2], najmä na článok 11 (1), keďže Európska únia uzavrela dohodu vo forme výmeny listov so Spojenými štátmi americkými o vzájomnom uznaní a ochrane určitých liehovín; keďže táto dohoda v určitej lehote stanovuje uplatnenie nariadení a administratívnych opatrení potrebných na splnenie záväzkov v nej stanovených; keďže je potrebné zabezpečiť, aby mali príslušné produkty záruky stanovené so zreteľom na kontrolu a ochranu, bude vypracovaný zoznam produktov, na ktoré sa vzťahuje dohoda uzavretá Európskou úniou; keďže sú opatrenia stanovené v tomto nariadení v súlade so stanoviskom Výkonného výboru pre liehoviny, PRIJALA TOTO NARIADENIE: Článok 1 1. Popisy produktov uvedené v zozname v prílohe k tomuto nariadeniu, ktoré pochádzajú z tretích krajín tu uvedených, sa môžu použiť iba pre produkty vyrábané v súlade so zákonmi a inými právnymi predpismi príslušných tretích krajín. 2. Na produkty uvedené v odseku 1 sa budú vzťahovať opatrenia pre ochranu a kontrolu liehovín uvedené v článku 10 nariadenia (EHS) č. 1576/89 podľa podmienok stanovených v dohode s príslušnými tretími krajinami. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. júna 1994 Za Komisiu René Steichen člen Komisie [1] Ú. v. ES L 160, 12.6.1989, s. 1. [2] Ú. v. ES L 327, 13.11.1992, s. 3. -------------------------------------------------- PRÍLOHA Popis produktu | Krajina pôvodu | TennesseeWhisky/Tennessee Whiskey | Spojené štáty | Bourbon Whisky/Bourbon Whiskey/Bourbon ako popis pre Bourbon Whiskey | Spojené štáty | --------------------------------------------------